স্টিভ জবস
১৯৯৬ সালে, অ্যাপল নেক্সটকে ৪২৭ মিলিয়ন মার্কিন ডলারের বিনিময়ে ক্রয়ের ঘোষণা দেয়। ১৯৯৬ সালের শেষ দিকে লেনদেন চূড়ান্ত হয়। এর মাধ্যমে অ্যাপলের সহ-প্রতিষ্ঠাতা জবসের কোম্পানিটিতে প্রত্যাগমন ঘটে। ১৯৯৭ সালের জুলাইয়ে, অ্যাপলের তত্‍কালীন প্রধান নির্বাহী গিল আমেলিওকে উচ্ছেদ করা হলে জবস কার্যত প্রধান হিসেবে দায়িত্ব গ্রহণ করেন। সেপ্টেম্বরে তিনি অন্তবর্তীকালীন প্রধান নির্বাহীর পদ পেয়ে যান। ১৯৯৮ সালের মার্চে, অ্যাপলকে পুনরায় লাভজনক কোম্পানিতে পরিণত করা প্রচেষ্টা হিসেবে জবস নিউটন, সাইবারডগ এবং ওপেনডকের মত কিছু প্রকল্প বন্ধ করে দেন। জবস ম্যাকিন্টস ক্লোনের লাইসেন্সকরণ প্রক্রিয়ায় পরিবর্তন আনেন, তিনি এটিকে প্রস্তুতকারকদের জন্য অনেক ব্যয়বহুল করে দেন।
গ্লেন পি. রবিনসন
গ্ল্যান পার্মিলি রবিনসন (১০ই সেপ্টেম্বর, ১৯২৩– জানুয়ারি ১৬, ২০১৩)কে “জর্জিয়ার হাই-টেক ইন্ডাষ্ট্রির জনক” বলা হয় । তিনি ছিলেন একজন অামেরিকান ব্যবসায়ী এবং সায়েন্টিফিক অাটলান্টার প্রতিষ্ঠাতা, যেটি এখন সিসকো সিস্টেমস-এর অন্তর্ভুক্ত । ২০ বছর ধরে রবিনসন এই কোম্পানির সিইও হিসেবে কর্মরত ছিলেন । ১৯৭৯ সালে সায়েন্টিফিক অাটলান্টা থেকে অবসর নেয়ার অাগ পর্যন্ত তিনি বোর্ডের চেয়ারম্যান হিসেবে ছিলেন অারো অতিরিক্ত ৮ বছর ।